
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 166
                                                                din 27 iulie 2023
privind cuprinderea în domeniul public al Municipiului Sighișoara a bunurilor imobile rezultate din investiția: „Pod peste râul Târnava Mare – Municipiul Sighișoara”, înscrierea și completarea inventarului domeniului public al Municipiului Sighișoara cu aceste bunuri imobile

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.404/06.07.2023 şi la Consiliul Local Sighișoara cu nr. 24.971/19.07.2023, de referatul de aprobare, înregistrat cu nr. 23.407/06.07.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Nota de serviciu cu nr. 21.352/VIII.2/19.06.2023, prin care Serviciul Achiziții, Investiții, Fonduri Europene din cadrul Municipiului Sighişoara solicită a se proceda la luarea în evidența patrimoniului Municipiului Sighișoara, precum și în evidențele contabile și de inventar, a bunurilor rezultate în urma finalizării obiectivului de investiție: „Pod peste râul Târnava Mare – Municipiul Sighișoara”, în valoare totală de 10.144.908,32 lei cu T.V.A.;

Având în vedere fișele de mijloc fix ale bunurilor imobile rezultate în urma finalizării obiectivului de investiție: „Pod peste râul Târnava Mare – Municipiul Sighișoara”, cu nr. de inventar: 1.3.17.5.024, 1.3.7.2.5.105, 1.3.17.5.025, 1.3.17.5.026, respectiv 1.3.17.5.027, din care rezultă înscrierea acestora în evidențele contabile;

Având în vedere prevederile Legii nr. 82/1991, legea contabilităţii, republicată, cu modificările şi completările ulterioare;

Având în vedere prevederile art. 286 și art. 287 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, în speță cele ale anexei nr. 4 la aceasta;

Având în vedere prevederile art. 554 alin. (1) și art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;      

Având în vedere că bunurile imobile - mijloacele fixe - rezultate în urma finalizării investiției sunt bunuri de utilitate publică de interes local și că se impune cuprinderea acestora în domeniul public al Municipiului Sighișoara, înscrierea și completarea, în mod corespunzător a inventarului domeniului public al Municipiului Sighișoara cu aceste bunuri imobile rezultate în urma finalizării obiectivului de investiție: „Pod peste râul Târnava Mare – Municipiul Sighișoara”;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.405/06.07.2023, prin care se propune cuprinderea în domeniul public al Municipiului Sighișoara a bunurilor imobile rezultate din investiția: „Pod peste râul Târnava Mare – Municipiul Sighișoara”, înscrierea și completarea inventarului domeniului public al Municipiului Sighișoara cu aceste bunuri imobile;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. Se aprobă cuprinderea în domeniul public al Municipiului Sighişoara a bunurilor imobile care au rezultat în urma finalizării obiectivului de investiție: „Pod peste râul Târnava Mare – Municipiul Sighișoara”, în valoare totală de 10.144.908,32 lei cu T.V.A., identificate şi evidenţiate conform anexei, care face parte integrantă din prezenta hotărâre și înscrierea acestora în inventarul domeniului public al Municipiului Sighişoara, care se va completa în mod corespunzător cu aceste bunuri imobile.

Art. 2. Se aprobă înscrierea dreptului de proprietate publică a Municipiului Sighișoara în evidențele de cadastru și carte funciară asupra bunurilor imobile care au rezultat în urma finalizării obiectivului de investiție: „Pod peste râul Târnava Mare – Municipiul Sighișoara”, identificate conform anexei amintite la art. 1 din prezenta hotărâre, sens în care, se vor face cuvenitele operațiuni de cadastru și carte funciară pentru operarea înscrierii acestui drept de proprietate publică a Municipiului Sighișoara asupra bunurilor imobile amintite, inclusiv depunerea prezentei la Biroul de Cadastru și Publicitate Imobiliară Sighișoara în vederea înscrierii dreptului de proprietate publică a Municipiului Sighișoara asupra bunurilor imobile în cartea funciară, așa cum sunt ele prevăzute și identificate în anexa la prezenta hotărâre. 

Art. 3. După parcurgerea etapelor prevăzute la art. 1 și art. 2 din prezenta, bunurile imobile amintite în cuprinsul ei vor fi administrate/folosite/utilizate în acord cu prevederile legale în vigoare, respectând întru-totul utilitatea lor.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan           
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  2 ex. Biroul Public Cadastru, Topometrie și Administrare Terenuri Agricole și Forestiere.

12 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 166/27.07.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


